گورجوستان تورکیه ایله آراسینداکی استراتژی طرفداشلیغین دوستلوق و یاخشی قونشولوق روحونو درینلشدیردیگینی بیلدیریب.
تورکیه ایله گورجوستان آراسینداکی دیپلوماتیک علاقه‌لرین 100-جو ایلدؤنومو موناسیبتیله گورجوستان خاریجی ایشلر ناظیرلیگی‌نین یایدیغی بیاناتدا بوندان 100 ایل اول 8 فوریه 1921-جی ایلده گورجوستان دموکراتیک جمهوریتی آدیندان سفیر سیمون مدیوانی‌نین تورکیه بؤیوک میللت مجلیسی‌نین صدری مصطفی کمال آتاتورکه اعتیمادنامه‌سینی تقدیم ائتدیگی خاطیرلادیلیب.
بیاناتدا گورجوستان دموکراتیک جمهوریتی قوروجو مجلیسی صدری‌نین معاوینی مدیوانی‌نین آتاتورکه اعتیمادنامه‌سینی تقدیم ائدن ایلک خاریجی دیپلومات اولدوغو وورغولانیب و گورجوستانین یئنی‌دن موستقیل‌لیگه قوووماسی ایله 1990-جی ایلدن بری‌دیر ایکی اؤلکه آراسینداکی موناسیبت‌لرده یئنی دؤورون باشلادیغی قئید ائدیلیب.
"گورجوستان و تورکیه آراسینداکی استراتژی طرفداش‌لیق دوستلوق و مهربان قونشولوق روحونو درینلشدیریر. تورکیه جمهوریتی گورجوستانین اراضی بوتؤو‌لوگو، اگمنلیگی و آوروآتلانتیک ایستک‌لرینه گوجلو بیر دستکینی گؤستریر" ایفاده‌لری بیاناتدا یئر آلیب.
